Държавен вестник, бр. 37, 2015 г., стр. 29

БРОЙ  37	
Д Ъ Р Ж А В Е Н  В Е С Т Н И К 	
СТР.  29  
2. „Консултантски организации“ са достав­
чици на индивидуални консултантски услуги 
във вид на консултантски пакети.
3. „Млад земеделски стопанин“ е лице по 
смисъла на чл. 2, параграф 1, буква „н“ от 
Регламент (ЕС) № 1305/2013.
4. „Предложение за иновативно решение“ 
е предложение, с което на получателя на 
консултантската услуга с цел повишаване 
на икономическа, социална и екологична 
ефективност на стопанството му се предлага 
да започне да прилага нов или значително 
подобрен за неговото стопанство продукт 
(стока или услуга), производствен процес, 
маркетингов метод или организационен ме­
тод в бизнес практиките, организацията на 
работното място или външни връзки. 
5. „Стандартен производствен обем“ е 
стойността на продукцията, която отговаря 
на средната стойност за даден район за всеки 
един земеделски продукт, измерена в евро.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата се издава на основание чл. 9а 
от Закона за подпомагане на земеделските 
производители.
§ 3. (1) До сключването на договори с из­
браните ползватели на финансова помощ по 
проведена съгласно чл. 10 процедура за въз­
лагане на обществена поръчка по Закона за 
обществените поръчки Националната служба 
за съвети в земеделието (НССЗ) е ползвател 
на финансовата помощ и предоставя на зе­
меделски стопани, кандидати по подмярка 
6.1. „Стартова помощ за млади земеделски 
стопани“ от ПРСР 2014 – 2020 г., консултант­
ски пакет А2Б съгласно приложение № 2 и 
приложение № 3.
(2) Съдържанието на консултантския па­
кет А2Б се разработва от НССЗ във форма 
по образец съгласно приложение № 6 и се 
представя за одобрение от министъра на зе­
меделието и храните.
(3) Представеният консултантски пакет 
по ал. 2 се разглежда от комисия, назначена 
със заповед на министъра на земеделието и 
храните. 
(4) Комисията по ал. 3 може да изисква 
от НССЗ допълнителна информация и данни. 
Комисията приключва работа с протокол, 
който представя на министъра на земеделието 
и храните.
(5) След приключване на работата на коми­
сията министърът на земеделието и храните 
издава заповед, с която одобрява или отказва 
да одобри консултантския пакет.
(6) Заповедта се съобщава и може да се 
обжалва по реда на Административнопроце­
суалния кодекс. 
§ 4. (1) Националната служба за съвети в 
земеделието предоставя консултантския пакет 
по § 3 на юридически и физически лица и 
еднолични търговци, които са регистрирани 
като земеделски стопани съгласно чл. 7, ал. 1 
от Закона за подпомагане на земеделските 
производители и които имат минимален стан­
дартен производствен обем на земеделското 
стопанство не по-малко от левовата равнос­
тойност на 8000 евро и не повече от левовата 
равностойност на 16 000 евро.
(2) Земеделските стопани, кандидати да 
получат консултантския пакет по § 3, подават 
заявления до НССЗ.
(3) Към заявлението се прилагат:
1. документи, че заявителят е регистриран 
като земеделски стопанин съгласно чл. 7, ал. 1 
от Закона за подпомагане на земеделските 
производители;
2. анкетните формуляри от анкетна карта/
анкетни карти на земеделския стопанин, изда­
дени по реда на наредбата по § 4 от преходните 
и заключителните разпоредби на Закона за 
подпомагане на земеделските производители 
за създаване и поддържане на регистър на 
земеделските стопани.
(4) Националната служба за съвети в зе­
меделието предоставя консултантския пакет 
по § 3 по правила, одобрени със заповед на 
изпълнителния є директор.
(5) За всеки предоставен консултантски 
пакет НССЗ се задължава да предоставя на 
земеделските стопани по ал. 1 писмен доклад 
по образец съгласно приложение № 7.
§ 5. (1) Националната служба за съвети 
в земеделието подава заявка за плащане по 
образец, утвърден от изпълнителния директор 
на Разплащателната агенция и публикуван на 
електронната страница на ДФЗ – РА. Заявката 
за плащане се подава в съответната областна 
дирекция на ДФЗ – РА по чл. 44 УПДФЗ по 
седалището на НССЗ и към нея се прилагат:
1. копие от трудовия договор на изпълни­
телния директор на НССЗ;
2. оригинали на писмени доклади съгласно 
приложение № 7;
3. нотариално заверено пълномощно на 
представителя на НССЗ, в случай че заявка­
та не се подава от изпълнителния директор;
4. документ, издаден от съответната банка, 
за банковата сметка на НССЗ. 
(2) Документите по ал. 1 се представят 
в оригинал или заверено от изпълнителния 
директор на НССЗ копие.
§ 6. (1) Заявката за плащане се подава 
от изпълнителния директор на НССЗ или 
упълномощено от него лице, което представя 
нотариално заверено пълномощно.
(2) Заявката по ал. 1 се подава до четири 
пъти годишно до 10-о число на месеца, след­
ващ предходното тримесечие.